hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu en en hu hu hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en en hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2018. november 30. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
A SZEF is csatlakozik a demonstrációhoz. Az MSZP üzent a szakszervezeteknek: üssék a kormányt. A szakszervezetek „szabadságnapot” hirdetnek. Már arra is alig van ember, hogy intézze a Miniszterelnökségről kirúgottak papírjait (nyomtatottban: Szabadságon a Kossuth téren). Szabadságnappal tiltakoznak a szakszervezetek. Liga: még a munkaadók is túlzásnak tartják a túlórakeret emelését (Mészáros M.). Kósa: a szakszervezeteknek ebben igazuk volt. Egyenes Beszéd, Kósa Lajos. Óriási munkaerőhiány a patikákban – egyre kevesebb a gyógyszerész. Kásler mindent beígért, csak épp sehol nincs a miniszter szavainak fedezete. Összeomlás-közeli helyzet a kórházakban? Mi a baj a magyar közoktatással? Értesítés nélkül, tízezer forinttal lejjebb vitték több tanár fizetését. Még a csatlakozási feltételeket is megváltoztathatja az EU a CEU-botrány miatt. „… és nem is kell hozzá a Fidesz”. Rabszolgatörvény 2.0. Me too, a rivaldán innen. Kutatás: A nők elleni erőszak a mindennapok része számos magyar munkahelyen. Okosruha számolta, hányszor tapizzák a nőket. Nincs elég munkás? Akkor mindenki dolgozzon többet! A magyar munkavállalók 14 százaléka kap év végén 13. havi fizetést egy felmérés szerint. Megdobták a SZÉP-kártyás költést a hosszú hétvégék. A magyarok ötöde nem engedheti meg magának, hogy autót tartson fenn. A magyarok fele már mobilról vásárol karácsonyi ajándékokat. Hogyan boldoguljanak az egyszülős családok? Költöznie kell a Politikatörténeti Intézetnek? Városvédők: leállítják a Néprajzi építését. Visszalép kicsit a Fidesz? Kevesebb helyen tiltanák be az ünnepnapi tüntetéseket. Immár a harmadik bíróság találta alkotmányellenesnek a hajléktalanellenes törvényt. Elnyerték az uniós pénz, be is zárt a pécsi iskola, csak épp elfelejtették felújítani – videó. Fejek hullanak a Rigo-rendszer csődjéért (Bp.). Lokál-ellenes kampánylapot adott ki a Párbeszéd. Tovább erősít a Népszava. Mitől lesz egy politikus sikeres a közösségi médiában? A “zsebszerződéseket” jogellenesen szüntette meg a kormány. Csak csurran-cseppen az agrártámogatás. Amerika visszaállt az emelkedésre, Európában dupla visszaesés történt. Elnézést akar kérni a cseh államfő Orbántól. Lókupecnek nevezte Orbán Viktort a parlamentben Jakab Péter. Milliárdos támogatás az új, antiszemitizmus elleni központra. Negyven pontos listát visznek Macronnak a sárgamellényesek. Több ezer közalkalmazott tüntetett Katalóniában követelve a hét éve bevezetett megszorítások eltörlését. Románia röghöz kötéssel oldaná meg a munkaerőhiányt. Megmérgezték Cipruson a focistákat? Cigány újmesék egy kincsesbarlang mélyéből. Bevásárlószatyorral loptak ki egy 50 milliós festményt a bécsi aukciósházból. Videóra vették, ahogy átsuhan felettünk egy tűzgömb. Ezért veszélyes, ha Kínában gyártani kezdik az embereket.
A Szakszervezetek Együttműködési Fóruma Ügyvivő Testülete 2018. november 29-án, csütörtökön a 2018. december 8-ai , a munkaidő- szervezésre vonatkozó, „rabszolgatörvény” ellen tiltakozó szakszervezeti demonstrációhoz való csatlakozásról döntött.
Harcias hangvételű közleményt jelentett meg négy MSZP-s politikus a kormány „rabszolgatörvényére” reagálva. Szanyiék azt írják, addig kell ütni a vasat, amíg meleg.
Szakszervezetek ismertették csütörtökön Budapesten a kormányzati igazgatásról és a rendvédelmi szervekről szóló törvénytervezetekkel kapcsolatos munkavállalói véleményeket – olvasható az MTI tudósításában.
A sajtótájékoztatón Boros Péterné, a Magyar Köztisztviselők, Közalkalmazottak és Közszolgálati Dolgozók Szakszervezetének (MKKSZ) elnöke közölte, hogy ha a jogalkotó nem veszi figyelembe az érdekképviseletek javaslatait, „szabadságnapot” szerveznek: arra fogják kérni a munkavállalókat, hogy vegyenek ki szabadságot a döntés napjára, és nézzék „egészen közelről, a parlament mellől” a fejleményeket.
Már arra is alig van ember, hogy intézze a Miniszterelnökségről kirúgottak papírjait (nyomtatottban: Szabadságon a Kossuth téren)
Az a helyzet, hogy a szakszervezetek két szabadnappal protestálnának.
Arra kérik majd a munkavállalókat, hogy a döntés napjára vegyenek ki szabadságot, és nézzék „egészen közelről, a parlament mellől” a fejleményeket. Szolidaritási napnak szánják a megmozdulást.
Liga: még a munkaadók is túlzásnak tartják a túlórakeret emelését (Mészáros M.)
A munkaadói oldal is úgy gondolja, hogy a túlórakeret ilyen mértékű emelése kedvezőtlenül hat a munkaerőpiaci folyamatokra. Hétfőn a szakszervezeti szövetségek folytatják a tárgyalásokat Kósa Lajossal.
Kósa: a szakszervezeteknek ebben igazuk volt
2010 óta foglalkozik a munka világával képviselőként, van olyan része a mostani javaslatnak, amely „hajaz” korábbi javaslatára. Ezt válaszolta Kósa Lajos fideszes képviselő az ATV Egyenes beszéd című műsorában arra a kérdésre, hogy miért ő és miért nem a kormány terjesztette elő a munka törvénykönyvének módosítását.
Arra a kérdésre, hogy nem tartja-e rajtaütés-szerűnek a törvény beterjesztését, Kósa Lajos azt válaszolta: ő szívesen ült le a munkáltatókkal és a munkavállalókkal, de erre, mondta, csak akkor kerülhetett sor, ha már a javaslat be van terjesztve.
Ami a tárgyalások eredményét illeti, arról Kósa Lajos elmondta: a beterjesztett jogszabályt úgy módosítják, hogy senkinél ne lehessen évi 250 óránál több túlórát elrendelni, ha az illető nem járul hozzá…
Egyenes Beszéd, Kósa Lajos
A műsorvezető Rónai Egon.
Óriási munkaerőhiány a patikákban – egyre kevesebb a gyógyszerész
Az ATV Start vendége Zlinszky János alelnök, Hálózatban Működő Gyógyszertárak Szövetsége.
Kásler mindent beígért, csak épp sehol nincs a miniszter szavainak fedezete
A Magyar Orvosi Kamara elnökét is meglepte a tárca vezetője amikor kormánypárti lapok képviselői előtt újabb négylépcsős béremelésről, valamint arról beszélt, hogy a kormány elfogadta az alapellátás és a sürgősségi ellátás átalakításának koncepcióját, és az öt nemzeti egészségprogramot. Éger István lapunknak azt mondta: egyik koncepciót sem ismerik, és nem is egyeztettek a kormányzattal, holott ezt törvény írja elő.
Összeomlás-közeli helyzet a kórházakban?
Az ATV Start vendége Kunetz Zsombor orvos, egészségügyi szakértő.
Mi a baj a magyar közoktatással?
Az ATV Start vendége Mendrey László korábbi elnök, PDSZ.
Értesítés nélkül, tízezer forinttal lejjebb vitték több tanár fizetését
Az ATV Start vendége Ercse Krisztina koordinátor, Civil Közoktatási Platform.
Még a csatlakozási feltételeket is megváltoztathatja az EU a CEU-botrány miatt
Elítéli a Közép-európai Egyetem (CEU) ellen indított támadásokat “A tudományos élet szabadságának védelme az EU külső fellépéseiben” címet viselő csütörtökön elfogadott európai parlamenti jelentés. Bár az állásfoglalás harmadik országokra vonatkozik, két módosító indítvány megszavazásával a CEU is bekerült a szövegbe. A Fidesz EP-képviselői kivétel nélkül nemmel szavaztak az állásfoglalásra. Az elfogadott szöveg szerint már a csatlakozási folyamat során sürgős megoldást kell találni a tudományos élet szabadságának védelmére.
„… és nem is kell hozzá a Fidesz”
(A szerző a Pedagógusok Demokratikus Szakszervezetének volt elnöke.) A szakszervezetek ügyesen szétverik önmagukat. Rájár a rúd a munkavállalói érdekképviseletekre. Nem elég, hogy a kormány látszategyeztetésekkel tudja le törvény által előírt egyeztetési kötelezettségét, tagságuk sem növekszik látványosan (ha egyáltalán). Az utóbbi időben mozgósító erejük sem olyan, hogy az bármilyen szempontból megfontolásra, meghátrálásra kényszerítené a döntéshozókat. Jó példa erre a november elején megtartott ún. cafeteria-tüntetés…
(Gulyás Erika) Ideje lenne egy kicsit magukba szállni a szakszervezeteknek! Most is addig számolgatták, hány túlórát lehet a dolgozók nyakába sózni egy évben, míg a Fidesz azt nem mondta: tényleg, mi is pont erre gondoltunk. Legyen 400 óra!
Me too, a rivaldán innen
(Hercegh Mária) Van-e dolga egy szakszervezetnek a „me too”-val? A válaszom egyértelmű: van.
Kutatás: A nők elleni erőszak a mindennapok része számos magyar munkahelyen
Az ATV Start vendégei Herczeg Mária, a MASZSZ női tagozatának elnöke és Hajdu Nóra kutatásvezető, IDEA Intézet.
Okosruha számolta, hányszor tapizzák a nőket
Az Ogilvy reklámügynökség a Schweppes italgyártó számára készített egy olyan különleges érintésérzékelős ruhát, ami azt mérte, hogy egy este alatt hányszor és milyen intenzitással tapiztak le brazil nőket bulizás közben. A kísérletről reklámfilm is készült, aminek célja, hogy a férfiakat ráébressze arra, mennyire kellemetlen ez a dolog a nők számára.
Nincs elég munkás? Akkor mindenki dolgozzon többet!
Mennyit dolgoztak egy héten átlagosan a teljes állásban dolgozók 2017-ben? Dánia, Olaszország, Hollanida, Belgium, Franciaország, Írország, Finnország, Litvánia, Spanyolország, Svédország, EU, Észtország, Németország, Lettország, Horvátország, Magyarország, Luxemburg…
Több fronton is olyan változások készülnek, amelyek növelnék a munkaórák számát a szabadidő rovására. A tervek szerint módosítják a munka törvénykönyvének túlórákra vonatkozó részét, és a közalkalmazottak egy része rosszabbul járhat, mint jelenleg. Eddig is a sokat dolgozó uniós országok között voltunk, de ezzel az élmezőnybe kerülhetünk – a munkaerőhiány miatt szenvedő cégek örömére és a kizsigerelt dolgozók bánatára.
A magyar munkavállalók 14 százaléka kap év végén 13. havi fizetést egy felmérés szerint
A magyar munkavállalók 14 százaléka kap 13. havi fizetést novemberi, illetve decemberi fizetése mellé, átlagosan 332 ezer forintot, jellemzően a nagyobb tőkével működő, külföldi magántulajdonú vállalatoknál – derült ki a Workania állásportál által működtetett Fizetesek.hu felméréséből, amelyet csütörtökön jutattak el az MTI-nek.
Megdobták a SZÉP-kártyás költést a hosszú hétvégék
Nagyot mentek a SZÉP-kártyák az őszi hosszú hétvégék során – derült ki a Világgazdaság kérdésére válaszoló pénzintézetek adataiból.
A magyarok ötöde nem engedheti meg magának, hogy autót tartson fenn
És ezzel sajnos az EU-országok között hátulról a 3. helyen állunk.
A magyarok fele már mobilról vásárol karácsonyi ajándékokat
A magyarok 48 százaléka a karácsonyi ajándékok egy részét már mobiltelefonról szerzi be, és a megkérdezettek 64 százaléka az ünnepektől függetlenül is legalább havonta egyszer vásárol mobilról – derült ki a Mastercard megbízásából készült reprezentatív felmérésből, amelynek során 11 európai ország 18 ezer lakosát, köztük a magyarokat kérdezte az Innofact piackutató vállalat.
Hogyan boldoguljanak az egyszülős családok?
Az ATV Start vendége Nagy Anna kuratóriumi elnök, Egyedülálló Szülők Klubja.
Költöznie kell a Politikatörténeti Intézetnek?
Az ATV Start vendége Földes György történész, a Politikatörténeti Intézet vezetője.
Városvédők: leállítják a Néprajzi építését
A Fővárosi Közigazgatási és Munkaügyi Bíróság 3 tagú tanácsa szóban kihirdetett ítélete hatályon kívül helyezte az új Néprajzi Múzeum építési engedélyét – adta hírül közösségi oldalán egy városvédő aktivista, a Podmaniczky-díjas Garay Klára. Közlése szerint a bíróság pénteken az első fokú hatóságot, az V. kerületi kormányhivatalt új eljárásra utasította.
Visszalép kicsit a Fidesz? Kevesebb helyen tiltanák be az ünnepnapi tüntetéseket
Csak a budapesti Kossuth térre, illetve a Batthyány-örökmécses előtt lévő térre vonatkozna a korlátozás.
Immár a harmadik bíróság találta alkotmányellenesnek a hajléktalanellenes törvényt
Miután korábban már elnapolták, az Utcajogász blogja szerint a Pesti Központi Kerületi Bíróság ezúttal felfüggesztette ügyfelük, az októberben a Móricz Zsigmond körtérről a környéken lakók hangos tiltakozása közepette előállított hajléktalan emberrel szembeni eljárást, és az Alkotmánybírósághoz fordult, aminél „az életvitelszerű közterületi tartózkodást büntetni rendelő jogszabályhely visszamenőleges hatályú megsemmisítését” kezdeményezte.
Elnyerték az uniós pénz, be is zárt a pécsi iskola, csak épp elfelejtették felújítani – videó
Másra költi az életveszélyes iskola rendbetételére elnyert uniós támogatást a pécsi önkormányzat – ezt állítja a helyi ellenzék. Az iskolát viszont bezárták, a gyerekeket különböző épületekbe helyezték el a munkálatok idejére. A felújítás viszont nem kezdődött el. Részletek a videóban.
Fejek hullanak a Rigo-rendszer csődjéért (Bp.)
Tarlós István és helyettese azt állítja, elhallgatták előlük, hogy milyen súlyos problémákkal küzdött az elektronikus jegyrendszer bevezetése. A városháza szerint az önkormányzatot nem érte kár, ám az adófizetőknek így is súlyos milliárdjaikba fájhat a kudarc.
Lokál-ellenes kampánylapot adott ki a Párbeszéd
Az ATV Start vendége Barabás Richárd szóvivő, Párbeszéd.
Tovább erősít a Népszava
Piacvezető pozíciójának erősítése érdekében a Népszava integrálja saját kiadója másik lapját, a Vasárnapi Híreket. “A Népszava hírközpontúságának és a Vasárnapi Hírek elemzőbb és szórakoztatóbb stílusának ötvözésével egy tartalmasabb szombati újsággal és hétközi kulturális melléklettel találkozik az olvasó” – nyilatkozta Puch László, a kiadót, a XXI. század Média Kft.-t tulajdonló Horizont Handels und Industrie AG meghatározó tulajdonosa.
Mitől lesz egy politikus sikeres a közösségi médiában?
Az ATV Start vendége Perlaky-Papp József kríziskommunikációs szakember, a Metropolitan Egyetem docense.
A “zsebszerződéseket” jogellenesen szüntette meg a kormány
Hát akkor mégsem vetett véget a kabinet az osztrák vircsaftnak.
Csak csurran-cseppen az agrártámogatás
Az uniós közvetlen területalapú támogatási előleg alig több mint egyharmadát kapják a gazdák idén. Sokan még ennyit sem, ami gondot jelent az őszi munkáknál.
Amerika visszaállt az emelkedésre, Európában dupla visszaesés történt
A rövid távú mutatók jók, de a sokak által várt gazdasági csoda nem jött el az elmúlt 30 év alatt – mondta Csaba László közgazdász, a CEU professzora az ATV Start című műsorában. Arról is szó volt, hogy a rendszerváltás után mindenki azt várta, hogy jelentősen javulnak a körülmények, egészségesebbek leszünk, ez lett volna a normális, de nem így lett.
Elnézést akar kérni a cseh államfő Orbántól
Milos Zeman cseh államfő pénteken elnézést akar kérni Orbán Viktor magyar miniszterelnöktől Tomás Petrícek külügyminiszter egyik döntése miatt. Zeman erről a Barrandov kereskedelmi televízióban csütörtökön este közvetített interjúban beszélt. A köztársasági elnök az interjúban élesen bírálta Tomás Petríceket, kijelentette, hogy “durva hibákat vét” és a miniszter politikai súlya “minimális”. Tomás Petrícek a közelmúltban az ankarai, a budapesti, a kijevi és a római nagykövetségeket törölte a kiemelt fontosságú cseh diplomácia képviseletek közül. Milos Zeman ezzel nem ért egyet, s a dolog nagyon zavarja.
Lókupecnek nevezte Orbán Viktort a parlamentben Jakab Péter
Az ATV Start vendége Jakab Péter szóvivő, Jobbik.
Milliárdos támogatás az új, antiszemitizmus elleni központra
Első körben több mint félmilliárd forintot ad a kormány a magyar kezdeményezésre felálló antiszemizitmus ellen küzdő európai központra. A projektben vezető szerepet kap a Köves Slomó, EMIH-vezető alapította tett és Védelem Alapítvány. Köves a Klubrádiónak és a Jewish Telegraph Agencynek is nyilatkozott az ügyben. Utóbbinak adott nyilatkozatában dicsérte a kormány antiszemitizmus elleni harcát, de a médium megjegyezte, Mások épphogy antiszemitizmussal vádolják a magyar kormányt.
Negyven pontos listát visznek Macronnak a sárgamellényesek
A hajléktalanság felszámolása és az adórendszer progresszívebbé tétele is szerepel azon, a negyven követelésből álló listán, amelyet az eredetileg az üzemanyagokra kivetett környezetvédelmi adóemelés ellen tüntető sárgamellényesek mozgalma csütörtökön, két nappal a megmozdulás “harmadik felvonása”, a párizsi Champs-Elysées sugárútra tervezett újabb tüntetés előtt tett közzé…
A sárga mellényesek küldöttségének negyven pontos követelései között szerepel az üzemanyagokra kivetett adók eltörlése mellett többek között a nyugdíjkorhatár visszacsökkentése 60 évre és a minimálnyugdíj 1200 euróra emelése, a fogyatékosoknak járó juttatások megemelése, a hajléktalanság teljes felszámolása, az adórendszer progresszívebbé tétele, a minimálbér 1300 euróra emelése és 15 ezer eurós maximálbér bevezetése, a városok körüli bevásárlóközpontok helyett a helyi kis üzletek előnyben részesítése, a nagyvállalatok jelentősebb megadóztatása, a francia ipar védelmében a gyárak külföldre telepítésének megtiltása, a kiküldött munkavállalói rendszer megszüntetése, a menedékkérők jobb ellátása az ENSZ-szel történő együttműködésben, a kiutasított illegális bevándorlók hazaszállítása a származási országaikba, valós integrációs politika bevándorlók a franciává váláshoz, állami tulajdonú ingatlanok magánosításának betiltása, a hétéves elnöki ciklus visszaállítása…
Rendőrségi források szerint csütörtökön mintegy 3500 tüntető folytatta a tiltakozást 280 helyen elsősorban üzemanyag-raktárak és autópálya-lehajtók közelében…
Több ezer közalkalmazott tüntetett Katalóniában követelve a hét éve bevezetett megszorítások eltörlését
Több ezer közalkalmazott vonult utcára csütörtökön Katalóniában, követelve a hét évvel ezelőtt bevezetett megszorító intézkedések eltörlését, valamint több finanszírozást, létszámbővítést és jobb munkafeltételeket.
Románia röghöz kötéssel oldaná meg a munkaerőhiányt
Érdekesen küzdene a Romániát sújtó munkaerőhiánnyal az ország pénzügyminisztere: egyszerűen megtiltaná, hogy a románok nyugatra menjenek dolgozni. A Financial Timesbeszámolója szerint Eugen Teodorovici a román parlamentben egy olyan rendszer bevezetését javasolta, amelyben minden román állampolgár öt évig külföldön dolgozhatna, utána viszont muszáj lenne otthon munkát vállalnia.
Megmérgezték Cipruson a focistákat?
A profi labdarúgók nemzetközi szakszervezete (FIFPro) szerint ciprusi klubok ismeretlen anyagokat adtak játékosaik regenerációjára, s az érintett futballisták közül háromnál a közelmúltban súlyos szívelégtelenséget állapítottak meg.
Cigány újmesék egy kincsesbarlang mélyéből
Ahogy egyetlen kultúra, a cigányoké sem egységes – különféle kulturális hatások alakítják és formálják – vélekedik Kele Fodor Ákos, a nemrég megjelent A szív vége – Cigány Újmesék című kötet szerzője.
Bevásárlószatyorral loptak ki egy 50 milliós festményt a bécsi aukciósházból
A riasztó működött, a rendőrség gyors volt, de nem eléggé: három ismeretlen sikerrel lopott el egy Renoir-tájképet a bécsi Dorotheum aukciós házból.
Videóra vették, ahogy átsuhan felettünk egy tűzgömb
A csütörtök hajnali órákban fényes tűzgömb ragyogott fel a nyugati-délnyugati égbolton, melyet több kamera is lencsevégre kapott. A tűzgömböt több kamera is rögzítette…
Ezért veszélyes, ha Kínában gyártani kezdik az embereket
Az embriók génszerkesztése újra slágertéma, méghozzá egy kínai tudós miatt, aki bejelentette: belenyúlt egy ikerpár génjeibe úgy, hogy azok immúnissá váltak a HIV vírusára. Bár egyelőre az sem biztos, hogy a hír igaz, a kutatótól már a saját egyeteme is elhatárolódott, a tudományos közösségben pedig óriási felháborodást keltett a munka. Pedig a gyerekek állítólag makkegészségesek, és a kutatók szerint soha nem kell a HIV-től szenvedniük – miért osztja meg ennyire a szakértőket mégis az eljárás?
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.